Saint James (Jamestown)

Saint James er en kirke på øya St. Helena og er en del av det anglikanske bispedømme av St. Helena. Kirken ligger i øyas hovedstad Jamestown og er også den eldste kirken på øya. Bygningen som i dag utgjør kirken ble reist i 1774.St. Helena, Jamestown, St. James' Church, flickr.

Historie
I 1657 gav Oliver Cromwell nye rettigheter til Det britiske ostindiske kompani, som fikk tillatelse til å befeste sine stasjoner. Dette gav også kompaniet retten til å kolonisere St. Helena, samt bygge befestninger for å sikre øya, som da ble underlagt den britiske kronen. Ettersom øya var meget viktig, særlig for skipene som kom fra India og skulle tilbake til Storbritannia, ble det bygget et relativt stort fort i hovedstaden Jamestown. Øya ble offisielt en del av samveldet 5. mai 1659.

Etter befestningen av hovedstaden vokste det til en by rundt fortet. Dette førte også til at et lite kapell ble bygget, på den tomten der Saint James står i dag. Dette var den aller første kristne bygningen på St. Helena. Ettersom det første kapellet her var relativt stort i forhold til bygningene som lå rundt, ble dalen kapellet lå i populært kalt Chapell Vally, eller Saint James Vally. Kapellet var et virkelig blikkfang, også fra havet.

I år 1671 kom den første utsendelse fra Den engelske kirken til øya, etter at kirken kompaniet var uenig på flere punkter. Derfor ble det sendt observatører, ikke bare til St. Helena, men til flere av koloniene, for å finne ut hvordan befolkningen og kirkene ble behandlet. Dette førte til at Saint James-kirken ble utvidet med midler fra Den engelske kirken, ettersom byens innbyggertall vokste kraftig. Den kirken som nå ble reist fikk navnet Saint James. Størrelsen var ikke så forskjellig fra kapellet, men bygget var nyere og mere tilpasset klimaet vi finner på øya. Likevel viste det seg at grunnmuren på bygget gav etter, noe som førte til at det ble revet og kirken som vi i dag kan se på øya ble reist. Dette skjedde i 1774.

Kirken ble modifisert i 1843 og bygd på i 1869.Volume 2. Appendix 1. Land Planning and Development Control Ordinance - Part 4  , St Helena Development Agency. Kirkespiret ble av sikkerhetsgrunner byttet ut i 1980.St. Helena, Jamestown, St. James' Church and Grand Parade pre-1980, flickr. Kirken som står i dag er den eldste anglikanske kirken sør for ekvator.Welcome to Anglican Diocese of St Helena, Anglican Diocese of St Helena.. Kirken er en del av det historiske distriktet og er også fredet

Sogn
Kirken er en del av sognet St James, i tillegg til Saint James kirken er det tre kirker til i sognet:

 Saint John's, Upper Jamestown
 Saint Mary's, The Briars
 Saint Michael's, Rupert's Valley

Referanser

Eksterne lenker
 Sogn på St. Helena 
 Saint Helenas arkiv 

Kategori:Jamestown (St. Helena)
Kategori:St. Helena
Kategori:Kirker i Afrika
Kategori:Kirker fra 1774
Kategori:1774 i Afrika